Σαρλότα με φράουλες
Αυτό το γλυκό δεν έχει σχέση με το γλυκό «σαρλότ», που γίνεται με σαβαγιάρ. Είναι μια τάρτα φράουλας, με νόστιμη μπισκοτένια ζύμη, γεμισμένη με κρέμα βανίλιας.
4 αυγά , 125 γρ. (λίγο παραπάνω από 1/2 κούπα) ζάχαρη , 1/2 κουτ. γλυκού εκχύλισμα βανίλιας , 100 γρ. (1 κούπα, όχι ξέχειλη) αλεύρι για όλες τις χρήσεις , 25 γρ. (5 κουτ. γλυκού) κορν φλάουρ , λίγο βούτυρο και αλεύρι για το ταψί, 1 λίτρο (5 κούπες) φρέσκο γάλα, πλήρες , 4 αυγά , 1 κουτ. γλυκού εκχύλισμα βανίλιας , 200 γρ. (1 κούπα) ζάχαρη , 80 γρ. κορν φλάουρ , 200 γρ. (1 κούπα) κρέμα γάλακτος με 35% λιπαρά, 2 κουτ. σούπας σιρόπι από γλυκό του κουταλιού φράουλα ή άλλο της αρεσκείας μας , 30 ml (2 κουτ. σούπας) κονιάκ , 400 γρ. φρέσκες φράουλες, καθαρισμένες, κομμένες σε φετάκια , 100 γρ. (περίπου 1 κούπα) λευκά αμύγδαλα, καβουρδισμένα στον φούρνο, στους 170°C για 10 λεπτά, χοντροκοπανισμένα
Για την σαρλότα με φράουλες, προθερμαίνουμε τον φούρνο στους 170-180°C.Στον κάδο του μίξερ χτυπάμε με το φτερό τα αυγά με τη ζάχαρη και το εκχύλισμα βανίλιας για περίπου 10 λεπτά, σε μέτρια προς υψηλή ταχύτητα, μέχρι να φτιάξουμε ένα αφράτο και ανοιχτόχρωμο μείγμα.Χαμηλώνουμε ελαφρώς την ταχύτητα, ρίχνουμε το αλεύρι και ο κορν φλάουρ και χτυπάμε μέχρι να ενσωματωθούν.Bουτυρώνουμε και αλευρώνουμε ένα μικρό πυρέξ ή ένα  κεραμικό πυρίμαχο ταψάκι, με διαστάσεις περίπου 22 x 22 εκ., και αδειάζουμε εκεί το μείγμα, καλύπτοντας ομοιόμορφα τον πυθμένα του σκεύους.Φουρνίζουμε και ψήνουμε για περίπου 30 λεπτά. Ξεφουρνίζουμε και αφήνουμε τη βάση να κρυώσει τελείως.Σε μια μικρή κατσαρόλα ζεσταίνουμε το γάλα σε μέτρια  φωτιά, χωρίς να το αφήσουμε να κάψει.Παράλληλα, σε ένα μπολ ανακατεύουμε καλά με το σύρμα τα αυγά, το εκχύλισμα βανίλιας, τη ζάχαρη και το κορν φλάουρ.Μόλις ζεσταθεί καλά το γάλα, αποσύρουμε από τη φωτιά, αδειάζουμε το 1/3 στο μπολ με το μείγμα αυγών, χτυπάμε καλά με  το σύρμα και αδειάζουμε το μείγμα στην κατσαρόλα με το υπόλοιπο γάλα.Βάζουμε ξανά την κατσαρόλα  στη φωτιά και βράζουμε σε μέτρια φωτιά, ανακατεύοντας συνεχώς με το σύρμα, μέχρι το μείγμα να πήξει σε κρέμα.Αποσύρουμε από τη φωτιά και αδειάζουμε την κρέμα στον (καλά καθαρισμένο και σκουπισμένο) κάδο του μίξερ. Την καλύπτουμε με μεμβράνη που να εφάπτεται στην επιφάνειά της και την αφήνουμε να κρυώσει πολύ καλά.Αφαιρούμε τη μεμβράνη, προσθέτουμε την κρέμα γάλακτος και χτυπάμε σε δυνατή ταχύτητα, για  περίπου 2 λεπτά, μέχρι να αφρατέψει το μείγμα.Σε ένα μπολ ανακατεύουμε το σιρόπι από γλυκό κουταλιού και το ποτό.Περιχύνουμε την κρύα ψημένη βάση με το μείγμα σιροπιού και από πάνω απλώνουμε την κρύα κρέμα. Διακοσμούμε με τις φράουλες και τα αμύγδαλα.
Αυγά,Γάλα,Φράουλα